Title: VIDEO: l'obra de Leandre Cristòfol
Course: Història de l'art

De l'aire a l'aire és la primera obra no figurativa d'un jove fuster d'Os de Balaguer. A partir de l'any 1933, Leandre Cristòfol comença a crear una sèrie d'obres que trenquen amb la concepció tradicional de l'escultura que havia conreat en els anys d'aprenentatge basades en la fusta com a material i en la dona com a temàtica.

El fuster es converteix en escultor i abandona la figuració per endinsar-se de ple en la relació de les formes amb l'espai i el moviment. Finestra, Relleu o Nit de lluna en són un exemple. Construccions amb materials pobres que Cristòfol transforma en veritables obres d'art. L'experimentació i el seu atreviment el porten, als anys cinquanta, a crear els "ralentís", uns mòbils que aconsegueixen moviment continuat de les peces gràcies a diversoss elements mecànics.

I el moviment va seguir marcant el seu treball. Intent de vol o Trajecte orbital, dels anys seixanta, reflecteixen la seva incansable recerca de la poètica surrealista pura. Cristòfol mai va deixar de crear i experimentar. Els seus últims treballs mostren la vitalitat d'un geni.