Title: AJUDA: les primeres avantguardes (pintura)
Course: Història de l'art

DOCUMENT D'AJUDA

PRIMERES AVANGUARDES ARTÍSTIQUES (1905-1945)

S'anomenen primeres avantguardes els moviments artístics que se succeeixen des de 1905 fins a la Segona Guerra Mundial, mentre que els moviments de l'última meitat del segle XX s'anomenen segones avantguardes.

Durant el segle XX. i a diferència dels segles precedents la successió d'estils artístics esdevé més dinàmica. El segle XX es caracteritza per una renovació constant en el terreny artístic. El fauvisme , el cubisme , l' expressionisme , el futurisme , el dadaisme , el surrealisme i els diversos moviments abstractes constitueixen un conjunt d'iniciatives que aposten per la velocitat, la novetat, l'esperit d'investigació i l'interès per la modernitat que caracteritza els nous temps.

Entre les principals aportacions de l'art d'avantguarda destaquen:

1. El seu enfrontament a les normes i els models del passat.
2. El rebuig dels valors establerts per les elits socioculturals del moment.
3. La seva contribució a la teoria estètica i a la redefinició del concepte de bellesa.
4. L'interès per la subjectivitat i la sinceritat, per tal de donar lloc a produccions personals.
5. El compromís ideològic, la consciència social i el treball en equip, que permeten als avantguardistes de creure que l'art ha de contribuir a millorar i transformar la societat.
6. La llibertat per abordar els materials i les obres. En aquest sentit. és significatiu el desenvolupament de la fotografia i del cinema. que, amb la seva capacitat per a captar i reproduir la realitat. van iniciar una nova cultura de la imatge i van alliberar les arts tradicionals (el teatre, la pintura, l'escultura...) de l'obligada representació de la natura, de les persones i dels objectes perquè poguessin aspirar a nous objectius.
7. La publicació de manifests que expliquen les motivacions dels artistes, els seus compromisos amb la societat, la cultura i la ciència.
8. La llibertat radical de l'artista. Es destrueixen tots els convencionalismes anteriors. EI color, la forma i els nous materials es combinen i s'utilitzen per proporcionar sensacions i experiències desconegudes i inesperades.
9. París, sense deixar de tenir importància, ja no és el centre exclusiu dels moviments artístics. Destaquen a Alemanya els expressionistes (Dresden). a Zuric el moviment dadà, a Itàlia el futurisme, etc.

ALGUNES WEBS de consulta:

http://www.xtec.cat/~mmoron/L%27ARTdelsegleXXal%27ESCOLA/MovimentsArtistics/Moviments%20artistics.htm

http://www.edu365.cat/batxillerat/art/index_art.html

https://sites.google.com/site/artsartistes/4-la-pintura-del-segle-xx

http://www.uoc.edu/humfil/ct/Hiper_educatius/Magritte/HTML/Magritte_i_lart_del_segle_XX.htm

http://www.cefax.org/tecno/aulah16/index.htm (segones avantguardes)

Història de l'art – Maria Jesús Monter Domec