Title: IMATGES: El tres de maig de 1808 (Museo del Prado)
Course: Història de l'art

Representació dels afusellaments de patriotes de Madrid per part de l’exèrcit de Napoleó, com a represàlia a l’aixecament del 2 de maig de 1808 contra l’ocupació francesa.

Els soldats francesos, d’esquena a la dreta de la composició, apunten als madrilenys que han de morir. El dramatisme i la tensió de l’escena queden subratllats per l’ús de la llum, que il•lumina fortament els herois i permet diferenciar els seus caràcters i les seves actituds en un detallat estudi psicològic dels personatges.

Aquesta obra fou realitzada juntament amb l’obra que forma la seva parella, El 2 de maig de 1808 a Madrid: la lluita amb els mamelucs (P748), a iniciativa del regent don Lluís el 1814. Totes dues obres van poder servir per decorar un arc de triomf durant l’entrada de Ferran VII a la seva tornada a Madrid o com a commemoració de les celebracions del 2 de maig.

Al lateral inferior esquerre s’observen les empremtes dels danys que va patir el llenç durant el seu trasllat a València el 1937, durant la Guerra Civil espanyola.